**Csongrád Városi Önkormányzat**

**Bedő Tamás polgármester**

**25/2020. (V. 21.) polgármesteri**

**H a t á r o z a t**

A Kormány a veszélyhelyzet kihirdetéséről szóló 40/2020.(III.01.) számú kormányrendelet 1. § értelmében az élet-és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján Csongrád Városi Önkormányzat Képviselő-testületének feladat-és hatáskörét gyakorolva, az alábbi döntést hozom:

A Csongrádi Óvodák Igazgatósága által működtetett óvodák, valamint a Dr. Szarka Ödön Egyesített Egészségügyi és Szociális Intézmény keretében működtetett Széchenyi úti „Kuckó-mackó” Bölcsőde és a Templom utcai „Mesevár” Bölcsőde nyitvatartására vonatkozó 1/2020. (III. 15.) és a 21/2020. (V. 06.) polgármesteri döntéseket 2020. május 24. napjával visszavonom.

Az óvodák és bölcsődék újranyitásáról, valamint a nyári táborok megszervezéséről szóló 215/2020.(V. 20.)kormányrendelet értelmében az óvodák és bölcsődék 2020. május 25-étől a veszélyhelyzet előtti szokásos rendben működnek tovább.

Felkérem a Gazdasági Ellátó Szervezetet, hogy az előzetes igények felmérése alapján gondoskodjon az óvoda, bölcsődei közétkeztetésről.

A határozatról értesül:

1. Csongrádi Óvodák Igazgatósága

2. Dr. Szarka Ödön Egyesített Egészségügyi és Szociális Intézmény intézményvezetője

Csongrád, 2020. május 21.

                                                                                                       Bedő Tamás

                                                                                                       polgármester